OpenLLM-France/wikimedia huggingface dataset:
# Magdalena amb dues espelmes

La Magdalena amb dues espelmes, també coneguda com La Magdalena penitent, és un quadre del pintor francès Georges de La Tour pintat entre 1625-1650, amb unes mides de 133,4 × 102,2 cm. Aquest oli sobre llenç presenta a Maria Magdalena, molt semblant a altres diverses pintures d'una sèrie de l'artista dedicada a aquest tema religiós. Es troba en les col·leccions del Museu Metropolità d'Art de Nova York, donat pel matrimoni Wrightsman l'any 1978, i per això mateix en algun moment va ser coneguda com La Magdalena penitent de Wirghtsman.

## Context

La figura de Maria Magdalena va ser molt popular com a tema en la pintura europea del segle xvii. Com «pecadora» semblava la antítesi de Jesucrist, que predicava el penediment i la reflexió i que va renunciar «al plaer de la carn». A causa de la seva posició en el Nou Testament com a companya en la vida de Crist, simbolitza el poder del perdó i la possibilitat de canvi, d'una vida de pecat a la santedat, amb l'èmfasi en la penitència. En el moment de la Contrareforma es va aplicar dins de l'Església Catòlica com un exemple convincent de la possibilitat del perdó i el penediment.

## Descripció

La Maria Magdalena que retrata l'artista mostra un gran realisme, amb un fort contrast entre la llum brillant de les espelmes i la resta de les zones en ombra que fa que el treball tingui una certa reminiscència de les obres de Caravaggio, encara que es desconeix si De la Tour, coneixia alguna pintura de l'artista italià. Típic de l'obra De la Tour, és la composició geomètrica, es fa un ús simplificat, amb una paleta de colors limitada i un fort èmfasi en tots els detalls. L'atmosfera crea una quietud i reflexió menys dramàtica que en l'obra de Careavaggio, però igual de poderosa. El silenci que es registra en l'escena emana de la llum de l'espelma reflectida en el mirall, les dues flames reflecteixen la vida real i la il·luminació cap al penediment.

## Variants

De la Tour almenys va treballar en cinc versions sobre Maria Magdalena com a figura central, sempre girada cap a uns elements i amb un cert èmfasi en la seva transformació espiritual. Dues obres quasi idèntiques es troben en el Museu del Louvre i en el Museu d'Art del Comtat de Los Angeles totes dues amb les espatlles descobertes i amb una única flama. Les altres dues obres també similars estan en la National Gallery of Art de Washington DC i en el Museu Lorrain de Nancy, en aquestes pintures, Magdalena té una actitud més contemplativa i es reflecteix en el mirall junt amb el crani clarament més conscient de la mortalitat que simbolitza.
* Magdalena penitent, Museu del Louvre
* Magdalena penitent , Museu de Arte del Comtat de Los Angeles
* Maria Magdalena, National Gallery of Art
* Magdalena y el mirall, Museu Lorrain, Nancy

## Referències

* ↑ Pariset, 1961-1962, p. 39-44.
* ↑ «The Penitent Magdalen» (en anglès). Museu Metropolità d'Art.
* ↑ Carter, Ángela. «Las María Magdalena de Georges de Latour». [Consulta: 28 maig 2017].

## Bibliografia

* Pariset, François-Georges «La Madeleine aux deux flammes: Un nouveau Georges de la Tour?"» (en francès). Bulletin de la Société de l'Histoire de l'Art Français, 1961-1962.
# Mutnedjmet (dinastia XXI)

Mutnedjmet ("Estimada de Mut") va ser una princesa i reina egípcia de la dinastia XXI. Va ser la Gran esposa reial del seu germà Psusennes I.

## Biografia

Mutnedjmet en jeroglífic :
En general s'assumeix que era la mare del faraó Amenemope, tot i que no hi ha proves genealògiques que ho demostrin; aquesta afirmació es basa principalment en el fet que Amenemope va ser el successor del seu mariy al tron. Que ella fos la mare del príncep hereu Ramsès-Ankhefenmut. ha estat qüestionat i avui es considera poc probable.
Era filla del Summe Sacerdot d'Amon Pinedjem I, que havia estat el governant de facto del sud d'Egipte des de l'any 1070 aC, per després haver estat proclamat faraó l'any 1054 aC. La seva mare era Duathathor-Henuttaui, segurament una filla de Ramsès XI, darrer governant de la dinastia XX. Tres dels seus germans es van succeir com a Summes Sacerdots d'Amon i una germana, Maatkare, es va convertir en Esposa del Déu Amon.
Va ser enterrada a la tomba del seu marit a Tanis, en una cambra paral·lela a la seva. La seva cambra funerària va ser posteriorment usurpada pel rei Amenemope, però el seu nom i alguns dels seus títols van sobreviure, principalment els del costat del sarcòfag que estava encarat cap a la paret. L'egiptòleg francès Pierre Montet va proposar que una representació de Mutnedjmet a la paret de la cambra funerària podria haver estat usurpada i reconvertida en una deessa quan convertir l'escena en una representació d'Amenemope havia resultat en el seu moment massa feina. El parador actual de la seva mòmia segueix sent desconegut. Diversos dels seus articles funeraris es troben ara al Museu Egipci del Caire.

## Títols

Els seus títols coneguts van ser:
* Filla del rei del seu cos
* Germana del Rei
* Gran Esposa Reial
* Senyora de les Dues Terres
* Segona profetessa d'Amon a Tanis.

## Referències

* ↑ Grajetzki, 2005, p. 80.
* 1 2 Kitchen, 1996, p. 264.
* 1 2 3 Dodson i Hilton, 2004, p. 207.
* ↑ Jansen-Winkeln, 1997, p. 29-36.
* ↑ Dodson i Hilton, 2004, p. 206.
* ↑ Montet, 1947, p. 312.
* ↑ Montet, 1951, p. 159-160.

## Vegeu també

* Dona a l'antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Grajetzki, Wolfram. Ancient Egyptian Queens: A Hieroglyphic Dictionary (en anglès). Golden House Publications, 2005. ISBN 978-0954721893.
* Jansen-Winkeln, K. «Der Majordomus des Amun Anchefenmut» (en alemany). Discussions in Egyptology, 38, 1997. DOI: 10.11588/propylaeumdok.00002683.
* Kitchen, Kenneth. The Third Intermediate Period in Egypt (1100–650 BC) (en anglès). Warminster: Aris & Phillips Limited, 1996. ISBN 0-85668-298-5.
* Montet, Pierre «La Nécropole Royale de Tanis à la Fin de 1945» (en francès). ASAE - Annales du Service des Antiquités de l'Egypte, 46, 1947.
* Montet, Pierre. Les Constructions et le Tombeau de Psousennès à Tanis (en francès). vol. II. París: Fouilles de Tanis - Pierre Montet, 1951.
# Municipi d'Aizkraukle

El municipi d'Aizkraukle (en letó: Aizkraukle novads) és un dels 110 municipis de la República de Letònia, que es troba localitzat al sud-oest del país bàltic. El municipi va ser creat l'any 2001 després d'una reorganització territorial. La capital és la ciutat d'Aizkraukle.

## Ciutats i zones rurals

* Aizkraukle (ciutat)
* Aizkraukles pagasts (zona rural)

## Població i territori

La seva població està composta per un total de 10.080 personas (2009). La superfície del municipi té uns 102,3 kilómetros quadrats. La densitat poblacional és de 98,53 habitants per kilòmetre quadrat.

## Referències

* ↑ «La Comisión Central de Elección de República de Letonia». Arxivat de l'original el 2012-04-06. [Consulta: 2 gener 2015].
* ↑ «Ministerio de Desarrollo de las Regiones y Municipalidades de República de Letonia». Arxivat de l'original el 2012-04-26. [Consulta: 2 gener 2015].
# Sentit comú (Thomas Paine)

Common Sense; Addressed to the Inhabitants of America, on the Following Interesting Subjects (en català: Sentit comú; adreçat als habitants d'Amèrica sobre els següents temes d'interès), normalment anomenat Common Sense, és un pamflet escrit per Thomas Paine. Fou publicat en primer lloc de manera anònima el 10 de juny de 1776, en el context de la Revolució Americana. Aquesta obra, signada “escrita per un anglès”, esdevingué un èxit instantani. Tenint en compte la població de les colònies d'aquella època, tingué la quantitat de vendes i circulació més grans de la història nord-americana. El pamflet presenta arguments als colonistes per independitzar-se de l'Imperi britànic en un moment durant el qual la qüestió de l'alliberament polític no s'havia presentat completament. Paine decidí un estil de llenguatge i raonament que tothom pogués entendre, evitant el tipus de referències filòsofiques i llatines que eren moneda corrent entre els escriptors de la Il·lustració. En lloc d'aquests elements cultes, va estructurar Sentit comú en forma de sermó, utilitzant referències de la Bíblia per tal que el poble l'entengués. Paine connecta la idea d'independència amb les creences protestants sobre la rebel·lia i la insubmissió (comunes a moviments històrics com els anabaptistes i els puritans), per tal de presentar una identitat americana recognoscible. L'historiador Gordon S. Wood descriu aquesta obra com “el pamflet més incendiari i popular de la totalitat de l'era revolucionària”.

## Edicions en català

Thomas Paine, Sentit Comú, Riurau Editors, 2009, Barcelona. Col·lecció Pamflets.

## Vegeu també

* L'edat de la raó, del mateix autor.

## Referències

* ↑ http://www.trussel.com/hf/rights.htm Introducció a Els Drets de l'Home, de Howard Fast
* ↑ Gordon Wood, The American Revolution: A History (Nova York: Modern Library, 2002), 55-56.
* ↑ Anthony J. Di Lorenzo, "Dissenting Protestantism as a Language of Revolution in Thomas Paine's Common Sense" in Eighteenth-Century Thought, Vol. 4, 2009. ISSN 1545-0449.
* ↑ Wood, 55
# Sidon (Mississipi)

Sidon és una població dels Estats Units a l'estat de Mississipi. Segons el cens del 2000 tenia 672 habitants.

## Demografia

Segons el cens del 2000, Sidon tenia 672 habitants, 215 habitatges, i 158 famílies. La densitat de població era de 2.162,2 habitants per km².
Dels 215 habitatges en un 45,1% hi vivien nens de menys de 18 anys, en un 32,6% hi vivien parelles casades, en un 35,3% dones solteres, i en un 26,5% no eren unitats familiars. En el 23,7% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,13 i el nombre mitjà de persones que vivien en cada família era de 3,75.
Per edats la població es repartia de la següent manera: un 41,4% tenia menys de 18 anys, un 11,3% entre 18 i 24, un 28,9% entre 25 i 44, un 11% de 45 a 60 i un 7,4% 65 anys o més.
L'edat mediana era de 23 anys. Per cada 100 dones de 18 o més anys hi havia 68,4 homes.
La renda mediana per habitatge era de 15.435 $ i la renda mediana per família de 14.286 $. Els homes tenien una renda mediana de 28.625 $ mentre que les dones 17.083 $. La renda per capita de la població era de 6.629 $. Entorn del 48,1% de les famílies i el 56,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sidon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Sidon». American Fact Finder. Oficina del Cens dels Estats Units, 12-01-2010.
# Sidoni

Sidoni és el nom dels següents personatges:
* Sidoni, nom alternatiu de Dionís de Sidó, escriptor grec
* Sidoni (gramàtic), gramàtic romà
* Sant Sidoni Apol·linar, escriptor i bisbe romà
* Sant Sidoni de Jumièges, monjo i abat columbanià.
* Sant Sidoni d'Ais, bisbe d'Ais de Provença.
# Sesostrie Youchigant

El cap Sesostrie Youchigant († 6 desembre 1948) fou el darrer parlant nadiu de la llengua tunica. Va treballar amb la lingüista Mary Rosamund Haas a descriure el que ell recordava de la llengua, i la descripció fou publicada com a A Grammar of the Tunica Language el 1939.

## Referències

* ↑ Tunica Texts, Mary R. Haas, 1950, University of California Press

## Vegeu també

* Llista dels darrers parlants coneguts de llengües

## Enllaços externs

* Article amb foto de Youchigant
# Sigifredo Mercado

Sigifredo Mercado Sáenz (21 de desembre de 1968) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 2002.

## Referències

* ↑ Sigifredo Mercado a National-Football-Teams.com (anglès)
# Simple Minds

Simple Minds és un grup de rock escocès. Dintre del gènere rock, dominen els subgèneres «rock alternatiu» i new wave. Es formà el 1978 a Glasgow, amb els membres Jim Kerr i Charlie Burchill com a cantants, Andy Gillespie (teclats), Eddie Duffy (baix) i Mel Gaynor (bateria).
El grup ha tingut un gran èxit a Europa, però no als Estats Units, on només és especialment coneguda la cançó «Don't You (Forget About Me)», part de la banda sonora de la pel·lícula The Breakfast Club.
Al llarg de la seva carrera, la banda ha venut més de 60 milions de discos, van ser nominats dues vegades als Premis Brit, una vegada als American Music Awards, dues vegades als MTV Video Music Awards i van guanyar el premi Q Music com millor banda en viu. El seu àlbum New Gold Dream de 1982 és considerat un dels discos essencials de la música contemporània. Cinc dels seus àlbums van arribar al primer lloc a les llistes del Regne Unit i 21 senzills van aconseguir el top vint en aquell país. L'agost del 2014, NME va incloure Simple Minds entre els 100 artistes més influents de la música i a l'octubre del mateix any van guanyar el premi Q Inspiration Award pel seu llegat a la música. Al maig de 2015 van ser homenatjats als premis Billboard pel trentè aniversari de «Don't You (Forget About Me)». El maig del 2016 van ser reconeguts amb el Premi Ivor Novello per la seva destacada col·lecció discogràfica.
L'àlbum que els va llençar a la fama fou Once Upon A Time del qual va sorgir la cançó «Alive And Kicking», també han tret els discs de considerable èxit: Street Fighting Years (1989) i Real Life (1991), entre molts d'altres. També és molt coneguda la cançó «Someone, Somewhere in Summertime».

## Discografia

* Life In A Day, (1979)
* Real To Real Cacophony, (1979)
* Empires And Dance, (1980)
* Sons and Fascination, (1981)
* Sister Feelings Call, (1981)
* Themes For Great Cities, (1981)
* Celebration, (1982)
* New Gold Dream (81-82-83-84), (1982)
* Sparkle In The Rain, (1984)
* Once Upon A Time, (1985)
* In The City Of Light, (1987) (en concert)
* Street Fighting Years, (1989)
* Real Life, (1991)
* Glittering Prize 81/92, (1992) (recopilació de grans èxits)
* Good News from the Next World, (1995)
* The Promised, (1997)
* Neapolis, (1998)
* The Early Years, (1998) (recopilatori)
* Neon Lights, (2001)
* The Best of Simple Minds, (2001) (recopilatori)
* Cry, (2002)
* Black & White 050505, (2005)

## Referències

* ↑ «"When I say that there are a few songs about faith, I don't mean it in a religious sense..." hmv.com talks to Simple Minds frontman Jim Kerr» (en inglés), 01-02-2018. Arxivat de l'original el 2022-07-01. [Consulta: 17 febrer 2021].

## Enllaços externs

* Web oficial de Simple Minds
* "Book of Billiant Things"
# Sistema simbòlic

En els camps de l'antropologia i la sociologia, un sistema simbòlic és un sistema de significats simbòlics interconnectats.
Per a sistemes complexos de símbols, el terme és preferit a simbolisme, que denota el significat simbòlic d'un fenomen cultural individual.

## Termes relacionats

* Antropologia estructural
* Antropologia simbòlica
* Pensament simbòlic
* Simbolisme

## Referències

* ↑ Pérez, Aleixandre Duche; Blaz Sialer, David; Pérez, Aleixandre Duche; Blaz Sialer, David «METHOD, HISTORY AND THEORY IN LÉVI-STRAUSS». Revista Uruguaya de Antropología y Etnografía, 3, 2, 01-12-2018, pàg. 61–71. DOI: 10.29112/ruae.v3.n2.4. ISSN: 2393-6886.
* Claude Lévi-Strauss
# Sistema sanitari integral d'utilització pública de Catalunya

El sistema sanitari integral d'utilització pública de Catalunya, més conegut com a SISCAT està integrat per 68 centres hospitalaris, 434 equips d'atenció primària, 102 centres d'internament sociosanitaris, 40 centres de salut mental amb internament, 428 ambulàncies de suport vital bàsic i avançat (SVB i SVA) i 4 helicòpters medicalitzats del Sistema d'Emergències Mèdiques, així com més de 900 ambulàncies de transport sanitari no urgent (rehabilitació, diàlisi, etc.).

## Història

El sistema sanitari català es va crear formalment l'any 1990 amb l'aprovació de la Llei d'ordenació sanitària de Catalunya (LOSC), amb la voluntat d'integrar en una sola xarxa d'utilització pública tots els recursos sanitaris amb diversitat de proveïdors i fórmules de gestió. La LOSC va recollir la xarxa hospitalària d'utilització pública (1986), la primera xarxa de cobertura pública que aglutinava centres de diversa titularitat i formalitzava la col·laboració continuada i estable dels hospitals que prestaven serveis sanitaris de cobertura pública. Posteriorment, es van anar constituint altres xarxes, com la sociosanitària i la de salut mental.
L'any 2000 es produeix un canvi qualitatiu pel que fa a la integració de la xarxa. Per tal de definir un marc estable d'entitats proveïdores de serveis assistencials, es va crear el sistema sanitari integral d'utilització pública de Catalunya (SISCAT), que integra les xarxes assistencials en un sol sistema. El SISCAT ha ajudat a optimitzar les infraestructures existents, consolidar aliances estratègiques entre proveïdors i afavorir el contínuum i la integració assistencials. Amb la voluntat d'avançar en la concepció integral i integrada del sistema, es va reformar el SISCAT incloent-hi totes les xarxes pel tipus de serveis que presten (internament, comunitari, transport sanitari i altres serveis sanitaris).
Una part de les entitats del sistema estan participades pel Departament de Salut o el CatSalut per empreses públiques (entitats de dret públic sotmeses a l'ordenament jurídic privat i societats mercantils), consorcis i fundacions.

## Referències

* 1 2 3 4 «El SISCAT: sistema sanitari integral d'utilització pública de Catalunya». [Consulta: 15 març 2020].
# Silhouettea capitlineata

Silhouettea capitlineata és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 1,6 cm de longitud total i les femelles 2,14.

## Hàbitat

És un peix marí, de clima tropical i demersal.

## Distribució geogràfica

Es troba a les Illes Marshall.

## Referències

* ↑ Smith J. L. B., 1959. Gobioid fishes of the families Gobiidae, Periophthalmidae, Trypauchenidae, Taenioididae and Kraemeriidae of the western Indian Ocean. Ichthyol. Bull. J. L. B. Smith Inst. Ichthyol. Núm. 13. 185-225.
* ↑ BioLib (anglès)
* ↑ Randall, J.E., 2008. Two new species and three new records of gobiid fishes from the Marshall Islands. Micronesica, 40 (1/2): 285–303.
* 1 2 3 FishBase (anglès)
* ↑ Randall, J.E., 2008. Two new species and three new records of gobiid fishes from the Marshall Islands. Micronesica 40(1/2):285-303.

## Enllaços externs

* AQUATAB
# Sergi Torró i Ferrero

Sergi Torró i Ferrero (Sergi Torró com a nom literari; Ontinyent, 23 d'abril de 1971) és un docent, traductor i poeta valencià.
Llicenciat en Filologia Catalana el 1994 per la Universitat de València, també va estudiar a Barcelona periodisme. Combina la seva tasca com a docent en llengua i literatura a Mallorca amb col·laboracions en revistes literàries com Crònica, setmanari de la seva ciutat natal, així com en l'elaboració de reportatges i notícies per diferents mitjans de comunicació, i guions per còmics. També com a escriptor exerceix de traductor de l'anglès al català, a més de participar i formar part de diferents tertúlies literàries o grups artístics com «El Desert de la Paraula», «Miserables Norantes», «Batalló d'Artistes» o el «Col·lectiu SantDimoni», en d'altres.
La seva producció literària emmarcada dins la poesia, va iniciar-la amb la publicació de "Derribos Arias" i els dubtes insostenibles —Premi 25 d'Abril Vila de Benissa el 1990—, tot seguit del poemari Cançons de redempció (Editorial Germania, 1996) —Premi Miguel Hernández—, continuada per Visions provisionals (2006) —Premi Literari “Ciutat de Xàtiva”, en la modalitat poesia, de la seva XXVI edició— entre d'altres. Ha escrit també llibres de gèneres no ficcionals com A Portugal cercant alguna cosa —un dietari publicat el 1994— i No t'estavellis en el camí, vagabund il·lustrat —un llibre de viatges publicat el 1989—, i ha estat inclòs al monogràfic literari Sexduïts i sexduïdes (2014) coordinat per Lluís Roda.

## Referències

* 1 2 3 4 «Sergi Torró i Ferrero». Universitat d'Alacant. Arxivat de l'original el 2016-04-04. [Consulta: 22 març 2016].
* 1 2 3 «27 poetes valencians». Tria Llibres. Associació Cultural Editorial Tria. [Consulta: 22 març 2016].
* 1 2 3 Sansano i Esteve Guillén, 2001, p. 267.
* ↑ «Llistat de guanyadors». Regidoria de Cultura de l'Excm. Ajuntament de Xàtiva. [Consulta: 22 març 2016].
* ↑ «Sergi Torró recibe el premio de poesía en el certamen literario Ciutat de Xàtiva». Las Provincias. LAS PROVINCIAS DIGITAL. [Consulta: 22 març 2016].
* ↑ «Joan Olivares i Sergi Torró, els 'sexduïts' de la Vall d'Albaida». VilaWeb. Partal, Maresma i Associats. [Consulta: 22 març 2016].

## Bibliografia

* Sansano, Gabriel; Esteve Guillén, Anna. Diccionari de la literatura valenciana actual (1968-2000). Alacant: Institut Alacantí de Cultura "Juan Gil-Albert", 2001. ISBN 9788477848745.
# Singra

Singra és un municipi d'Aragó situat a la província de Terol i enquadrat a la comarca de Jiloca.
# Simon Fuller

Simon Fuller, nascut el 17 de maig del 1960 a Xipre, és un productor de discs i de televisió anglès, conegut per haver estat el creador de les Spice Girls i dels S Club 7, així com de la telerealitat Pop Idols i Popstars. Segons publicava el 2007 la revista Time, és una de les 100 persones més influents del món. També és responsable de cocrear i produir el programa So You Think You Can Dance, del canal Fox.

## Enllaços externs

* http://content.time.com/time/specials/2007/time100/article/0,28804,1595326_1595332_1616684,00.html
# Shawnee Hills

* Per a altres significats, vegeu «Shawnee Hills (comtat de Greene)».
Shawnee Hills és una població del Comtat de Delaware a l'estat d'Ohio als Estats Units d'Amèrica.

## Demografia

Segons el cens del 2000, Shawnee Hills tenia 419 habitants, 181 habitatges, i 116 famílies. La densitat de població era de 414,8 habitants/km².
Dels 181 habitatges en un 26% hi vivien nens de menys de 18 anys, en un 52,5% hi vivien parelles casades, en un 7,2% dones solteres, i en un 35,4% no eren unitats familiars. En el 24,3% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,73.
Per edats la població es repartia de la següent manera: un 21,5% tenia menys de 18 anys, un 4,5% entre 18 i 24, un 34,8% entre 25 i 44, un 28,2% de 45 a 60 i un 11% 65 anys o més.
L'edat mediana era de 40 anys. Per cada 100 dones de 18 o més anys hi havia 95,8 homes.
La renda mediana per habitatge era de 52.222 $ i la renda mediana per família de 70.179 $. Els homes tenien una renda mediana de 51.250 $ mentre que les dones 32.059 $. La renda per capita de la població era de 25.266 $. Aproximadament el 5,4% de les famílies i el 7,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shawnee Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Shawnee Hills». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Shawnee

«Shawnee» té aquests significats:
* Shawnee (grup humà), tribu ameríndia que parlen una de les llengües algonquines
* llengua shawnee
* Shawnee (Kansas)
* Shawnee (Ohio)
* Shawnee (Oklahoma)
* Shawnee Hills, població del Comtat de Delaware a l'estat d'Ohio als Estats Units d'Amèrica
* Fort Shawnee, població dels Estats Units a l'estat d'Ohio